金山足球场

金山足球场，勒垃上海市金山区，是座专业足球场，好容纳3万人，曾经是上海申花、上海东亚、上海中邦、上海申鑫个主场。金山足球场是金山区为咾承办2007年上海市农民运动会造个足球为主个体育场地，除开主足球场，还有400米跑道个田径场搭仔8隻灯光网球场，所有体育、辅助设施占地加起来350亩。箇也是中国继上海虹口足球场、天津泰达足球场、成都龙泉驿足球场以後第四座按照国际足联标准造个最高级别专业足球场。